**Az OTDT online rendszerébe felöltendő pályamunkák formai követelményei szekciók szerint**

**Felhívjuk figyelmüket, hogy az intézményi TDK-konferenciát követően csak a pályamunkát kell feltölteni, az adatok kitöltését, valamint a további dokumentumok (rezümé magyarul és angolul, végzett hallgató nyilatkozata, stb.) rögzítését csak a nevezés során kell megtenni. A nevezés időpontjait a XXXI. OTDK központi felhívása, valamint a megpályázni szándékozott szekció felhívása tartalmazza. A nevezésről a hallgatókat és a TDK-felelősöket e-mail-ben fogjuk tájékoztatni.**

**Agrártudományi Szekció**

**Címlappal** ellátott dolgozat készüljön, amely tartalmazza az intézmény, kar, tanszék megnevezését, ahol a dolgozat készült, továbbá a pályázó nevét, évfolyamát, és a témavezető nevét, beosztását valamint a dolgozat pontos (nevezőlapon szereplő címmel megegyező) címét.

A 35-50 oldal terjedelmű dolgozatot A/4-es méretben, Times New Roman 12-es betűmérettel, 1,5 sortávolsággal, és körbe 2 cm-es margókkal szerkesszék. Az ily módon elkészített, az OTDT online rendszerébe PDF formátumban feltöltött dolgozatok kerülnek bírálatra.

A dolgozat terjedelme – a mellékletekkel együtt – nem haladhatja meg az 50 oldalt.

A dolgozat felépítése mindenben feleljen meg a tudományos dolgozatokkal szemben támasztott formai és tartalmi követelménynek, és egyértelműen elkülöníthető legyen a pályázó által elért önálló eredmény.

**Állam- és Jogtudományi Szekció**

A **címlapon** a dolgozat címén kívül csak a jelige szerepeljen és semmilyen más, a szerzőre vagy a küldő intézményre utaló adatot (utaló megjegyzés, szerzőt, intézményt vagy nevet tartalmazó fejléc, lábléc vagy egyéb) ne tartalmazzon.

A pályamunkaként beküldött dolgozat maximum 2,5 szerzői ív (100 000 leütés) terjedelmű lehet (szóközökkel, jegyzetekkel, irodalomjegyzékkel és mellékletekkel együtt).

**Biológiai Szekció**

A dolgozat terjedelme nem haladhatja meg a 35 oldalt (az irodalomjegyzék, nyilatkozatok és esetleges függelékek nélkül). Másfeles sorköz és 12-es betűtípus a javasolt formátum. A beadandó példány fűzve vagy kötve legyen, és fedőlapján szerepeljen: „XXXI. OTDK Biológia Szekció”, cím, a készítők neve, szakja, évfolyama, a küldő intézmény neve (pl. Szegedi Tudományegyetem); illetve ha nem egyetemi kutatóhelyen készült, akkor ezen intézmény neve is a küldő intézmény neve mellett, végül a témavezető(k) neve.

A dolgozat javasolt felépítése: *Tartalomjegyzék, Bevezető, Célkitűzés, Anyag és módszer, Eredmények és értékelésük, Összefoglalás, Irodalom, Köszönetnyilvánítás, Függelék*, valamint a "Nyilatkozat a pályázó egyéni hozzájárulásáról a pályaműben leírt eredményekhez".

A dolgozatban szereplő ábrákat és táblázatokat számozni kell és a szövegben, ennek megfelelően kell hivatkozni rájuk. Az ábrák és a táblázatok megjelenítésekor az ábrák feliratozását és az ábraaláírást a tudományos folyóiratok által elfogadott formában kell végrehajtani. Az irodalmi hivatkozásokat a nemzetközi tudományos folyóiratokban alkalmazott bármely forma szerint, de egységesen kell a szövegbe beilleszteni és az *Irodalom* részben felsorolni. A hivatkozások szövegközi számozása nem javasolt (de elfogadható, ha az adott tudományágban ez a szokásos forma).

**Fizika, Földtudományok és Matematika Szekció**

**Címlap:** cím, készítők neve, szakja, a küldő intézmény/kar neve, témavezető neve, munkahelye, lezárás dátuma.

Az OTDT online rendszerbe az intézményi/kari TDK-n bemutatott pályamunkát kell feltölteni pdf formátumban, amivel a hallgató az OTDK-ra jogosultságot szerzett.

**Had- és Rendészettudományi Szekció**

A címlap tartalmazza: a dolgozat címét és a jeligét.

A pályamunka terjedelme ne haladja meg mellékletek nélkül a 60, illetve mellékletekkel együtt a 80 A/4-es oldalt. Szövegtípus: 12 pt, Times New Roman, 1,5 sorköz. Margók: felső: 2,5 cm; alsó: 2,5 cm; bal: 3 cm; jobb: 2 cm. Az online rendszerbe feltöltendő pályamunka borítólapjának mintájátt a Szekció felhívásának *1.* számú melléklete tartalmazza.

**Humán Tudományi Szekció**

**Címlap: A feltöltött pályamunkán kizárólag a cím és a jelige szerepelhet, a file neve a jelige legyen.** (Kérjük, hogy a pályamunkában ne szerepeljen köszönetnyilvánítás vagy bármilyen egyéb adat, ami a dolgozatot beazonosíthatóvá teheti.)

A **dolgozatok terjedelme** minimum 40.000, maximum 80.000 leütés (karakter szóközzel) lehet, amibe a (láb)jegyzetek, a tartalom- és irodalomjegyzék is beleszámít, a mellékletek viszont ezen kívül értendők. Formai követelmények: Times New Roman CE betűtípus, 12-es betűméret (jegyzetek Times 10-essel), 1,5-ös sorköz. A dolgozat magyar vagy idegen nyelven adandó be, bekötve vagy egybefűzve. A szóbeli bemutatás idegen nyelven is történhet az idegen nyelvű tagozatokban, de a szervezők fenntartják maguknak azt a jogot, hogy egy adott tagozat bemutatási nyelvét meghatározzák.

**Informatika Tudományi Szekció**

**Borító:** „TDK-dolgozat” felirattal és a szerző(k) nevének feltüntetésével kérjük elkészíteni. A borítót követő címlap tartalmazza az intézmény, kar, tanszék megnevezését, ahol a TDK-dolgozat készült, továbbá a szerző(k) nevét, évfolyamát, és a témavezető(k) nevét, beosztását és a dolgozat pontos (nevezési lapon szereplő címmel megegyező) címét. Az Informatika Tudományi Szekcióba beküldött dolgozatnak – a **címlap kivételével – az intézményi/ kari TDK-n bemutatott dolgozattal megegyezőnek kell lennie.**

**Kémiai és Vegyipari Szekció**

Címlap: cím, készítők neve, szakja, évfolyama, a küldő intézmény és kar neve, témavezető neve, beosztása, tanszék neve, a készítés éve

Az OTDT online rendszerbe az intézményi/kari TDK-n bemutatott pályamunkát kell feltölteni pdf formátumban, amivel a hallgatók(k) az OTDK-ra jogosultságot szerzett.

Közgazdaságtudományi Szekció

A dolgozatokat névvel és címmel kérjük ellátni szekciófelhívás *1. sz. mellékletében* leírtak szerint. Sehol (se a dolgozatban, se a fejlécben, se a dolgozat mellékleteiben) ne szerepeljen rajta a beküldő intézmény megnevezése, a konzulens(ek) vagy az intézmény neve, köszönetnyilvánítás stb. A dolgozat formai követelményeit a Szekció felhívásának *1*. sz. melléklete tartalmazza. Az OTDK-dolgozat terjedelme minimum 40.000 és maximum 120.000 karakter (szóközökkel együtt számolva és minimum 25, maximum 80 oldalba formázva) lehet, ami a Bevezetés első oldalától az Összefoglalás utolsó oldaláig értendő. A dolgozatban a kötelező hivatkozási forma a Harvard-rendszer szerinti hivatkozás. A dolgozatot számítógépen, szövegszerkesztő alkalmazásával kell elkészíteni, Times New Roman betűtípussal, 12-es betűnagysággal, 1,5-es sorközzel. Kérjük a dolgozat szerzőit, hogy a kézirat lezárásának időpontját határozzák meg, az év, hónap és nap pontos megjelölésével, ezzel is segítve a korrekt bírálatot.

**Műszaki Tudományi Szekció**

**Címlap:** cím, készítők neve, szakja, évfolyama, a küldő intézmény neve, témavezető neve, beosztása

A Műszaki Tudományi Szekcióban külön formai követelmény nincs, elfogadjuk az intézményi konferenciára benyújtott dolgozatokat változatlan formában.

**Művészeti és Művészettudományi Szekció**

**Műalkotás** esetén feltöltendő pályamunka címén egy adatlap, mely tartalmazza a műtárgyak adatait: a szerző, az intézmény és a témavezető neve, műtárgy címe, mérete, anyaga, technikája, készítésének éve.

*A nevezési időszakban – 2012. novembertől , a nevezés határideje: 2012. december 5. – kell az OTDT online rendszerben kitölteni a nevezési lapot és feltölteni egy 3-5 oldalas ismertetőt a műről és az alkotófolyamatról illetve fényképet a műről nyomtatható minőségben.*

**Zenei kompozíció** esetén feltöltendő pályamunka címén egy adatlap, mely tartalmazza a mű szerzőjét és címét, az intézmény, kar, szak, évfolyam leírását és témavezető nevét, beosztását, tudományos fokozatát (1 old. A/4).

*A nevezési időszakban – 2012. novembertől , a nevezés határideje: 2012. december 5. – kell az OTDT online rendszerben kitölteni a nevezési lapot és feltölteni a kompozíciót és egy 5-10 oldalas leírást a komponálási folyamatról, valamint a rezümét és az egyéb dokumentumokat.*

**Zenei előadás** esetén feltöltendő pályamunka címén egy adatlap, mely tartalmazza a műsor vagy előadás leírását, az előadó(k), az intézmény, kar, szak, évfolyam leírását és témavezető nevét, beosztását, tudományos fokozatát (1 old. A/4).

*A nevezési időszakban – 2012. novembertől , a nevezés határideje: 2012. december 5. – kell az OTDT online rendszerben kitölteni a nevezési lapot és feltölteni a zenei produkció műsortervének részletes leírását és egy hozzá kapcsolódó 5-10 oldalas elemző írásművet valamint a rezümét és az egyéb dokumentumokat.*

**Előadóművészi tevékenység** esetén feltöltendő pályamunka címén egy adatlap, mely tartalmazza a műsor vagy előadás, mű címét, leírását, az előadó(k), az intézmény, kar, szak, évfolyam leírását és témavezető nevét, beosztását, tudományos fokozatát (1 old. A/4).

*A nevezési időszakban – 2012. novembertől , a nevezés határideje: 2012. december 5. – kell az OTDT online rendszerben kitölteni a nevezési lapot és feltölteni a produkció műsortervének részletes leírását és az előadandó mű elemzését 5-10 oldalban., valamint a rezümét és az egyéb dokumentumokat.*

**Művészetelméleti dolgozat** esetén: a pályamunka 30-100 000 leütés - 15-50 oldal - terjedelemben; (Ebbe nem számítanak bele az illusztrációk és mellékletek.) Címlapon a dolgozat, mű, előadás címe; a szerző(k) neve; intézmény, kar; szak, évfolyam; témavezető(k) neve, tudományos fokozata, beosztása

A pályamunkát 12-es betűmérettel, Times New Roman CE betűtípussal, sorkizárt, másfeles sortávolsággal kérjük. A tagolás egy sor kihagyásával, és/vagy új sorkezdéssel és bekezdéssel oldható meg. Igazítás: sorkizárt. Oldalméret: A/4, álló formátum. Margók: 3-3-3-3 cm.

*A nevezési időszakban – 2012. novembertől , a nevezés határideje: 2012. december 5. – kell az OTDT online rendszerben kitölteni a nevezési lapot (adatok) és feltölteni a rezümét és az egyéb dokumentumokat.*

A részletes formai követelményeket a Szekció felhívásának *2. számú* melléklete tartalmazza. A feltöltendő dokumentumokról a nevezési időszak kezdete előtt a Szekciót rendező intézmény részletes tájékoztatást tesz közzé.

**Orvos- és Egészségtudományi Szekció**

A hallgatóknak az absztraktot kell az OTDT Titkárságra – [otdt.titkarsag@ofi.hu](mailto:otdt.titkarsag@ofi.hu) – beküldeni, illetve átadni a kari TDT elnöknek vagy titkárnak. Az absztraktot a nevezési időszakban (2013 februárjában) kell az OTDT online rendszerbe feltölteni.

**Pedagógiai, Pszichológiai, Andragógiai és Könyvtártudományi Szekció**

**Címoldal:** Csak a dolgozat címe szerepeljen rajta.

A dolgozat tartalmi részének terjedelme nem haladhatja meg a 120 000 karaktert (szóközökkel együtt), illetve a 60 oldalt (12-es betűméret, Times New Roman betűtípus, 1,5-ös sortáv). A teljes terjedelem pedig – irodalomjegyzékkel, mellékletekkel, hivatkozásokkal, függelékkel – a 100 oldalt. A dolgozatban szereplő ábrákat és táblázatokat számozni kell, és a szövegben ennek megfelelően kell hivatkozni rájuk. A dolgozat oldalainak számozását a címoldaltól kell kezdeni, amely csak a dolgozat címét tartalmazhatja.

**Tanulás- és Tanításmódszertani – Tudástechnológiai Szekció**

**Címoldal:** pályamunka címe és jelige. A jelige három betűből és három számból álljon (**ARE 851**), amelyek véletlenszerűen kiválasztottak (ne legyen a következő formátumú: **AAA 111**).

A pályamunka tartalmi részének terjedelme nem haladhatja meg a 3 szerzői ívet, 120 000 karaktert (szóközökkel együtt), illetve az 50 oldalt (12-es betűméret, Times New Roman betűtípus, 1,5-ös sortáv, 2,5-es margók). Minimális terjedelmev1,5 szerzői ív, 60 000 karakter (szóközökkel együtt).

A teljes terjedelem pedig – irodalomjegyzékkel, mellékletekkel, fényképekkel, hivatkozásokkal, függelékkel– a 100 oldalt. A pályaműben szereplő ábrákat és táblázatokat számozni kell és a szövegben ennek megfelelően kell hivatkozni rájuk. A pályaműben szerepeljen tartalomjegyzék, amely a dolgozat főbb felépítését tartalmazza oldalszámokkal együtt.

A pályamunka tartalmazza az új (hallgató által bemutatott) tudományos eredmények alkalmazási lehetőségeit az oktatásban**Társadalomtudományi Szekció**

**Címoldal:** csak **a dolgozat címe és a jelige szerepelhet.** A jelige három betűből és három számból álljon (**ARE 851**), amelyek véletlenszerűen kiválasztottak (ne legyen a következő formátumú: **AAA 111**).

A dolgozat minimális terjedelmének el kell érnie az egy szerző ív (40.000 n) terjedelmet (az ún. főszövegre vonatkozóan, tehát táblázatok és mellékletek nélkül), maximális terjedelme ugyanakkor ne haladja meg a két szerző ívet (80.000 n).

A dolgozat a formai követelmények tekintetében (pl. tartalomjegyzék, hivatkozási mód, adatközlés, irodalomjegyzék stb.) feleljen meg a tudományos közleményekkel szemben támasztott követelményeknek.

**Testnevelés- és Sporttudományi Szekció**

**Címlap:** csak a pályamunka címe és készítőjének neve szerepeljen, egyéb adat ne!

A leadott anyag terjedelme ne haladja meg a 10 oldalt, a mellékletek (ábrák, táblázatok) pedig a további 5 oldalt.

A rendszerbe feltöltött pályamunkában a táblázatokat és ábrákat a szöveg mögé tegyék be, és egy dokumentumként mentsék azt el. A pályamunkából az azonosításra alkalmas információkat (köszönetnyilvánítás, stb.) törölni szükséges, az anonimitás ugyanis csak így biztosítható.

Összeállította:

az OTDT Titkársága